ΓΡΑΠΤΗ ΕΡΩΤΗΣΗ E-2975/02

υποβολή: Pere Esteve (ELDR)και Camilo Nogueira Romn (Verts/ALE) προς την Επιτροπή

(22 Οκτωβρίου 2002)

Θέμα: Ερμηνεία του Άρθρου 87 της ΣΕΕ όσον αφορά την πολεοδομική συμφωνία που συνήψε η Ποδοσφαιρική Ομάδα Ρεάλ Μαδρίτης και ο ελεύθερος ανταγωνισμός

Από την απάντηση τωνπηρεσιών της Επιτροπής στην γραπτή ερώτηση Ρ-2491/02(1) σχετικά με την πολεοδομική συμφωνία που συνήψε η Ποδοσφαιρική Ομάδα Ρεάλ Μαδρίτης και τον ελεύθερο ανταγωνισμό, οιπογράφοντες βουλευτές συνάγουμε ότι:

1. Μολονότι η Επιτροπή εννοεί ότι δεν συντρέχουν επαρκείς λόγοι προκειμένου να διεξαχθεί έρευνα για το θέμα, δηλώνει ότι οι δημόσιες αρχές παρεχώρησαν ένα πλεονέκτημα στην Ρεάλ Μαδρίτης.

2. Οιπηρεσίες της Επιτροπής εκτιμούν ότι το εν λόγω πλεονέκτημα δεν συγκαταλέγεται μεταξύ αυτών που αναφέρονται στο Άρθρο 87 της Συνθήκης ΕΕ διότι δεν συνεπάγεται άμεση ή έμμεση χορήγηση από δημόσιους πόρους, και βασίζεται στην νομολογία της απόφασης C-379/98, Preussen Elektra AG κατά Schleswag AG, της 13 Μαρτίου 2001, RCE I-02099.

Εν προκειμένω, οιπογράφοντες βουλευτές εκτιμούμε ότι:

- Ο σύνδεσμος ή στο Άρθρο 87 της Συνθήκης ΕΕ σημαίνει αναμφισβήτητα ότι περιλαμβάνονται και ενισχύσεις μη προερχόμενες από κρατικούς πόρους και ότι η διάκριση αυτή διατηρείται με σαφή και ρητό τρόπο στο Άρθρο 88 Άρθρο 87 της Συνθήκης ΕΕ.

- Ο σύνδεσμος ή αποτελεί έκφραση εναλλακτική, οπότε ομιλούμε περί δύο εννοιών διαφορετικών και όχι ίσων ή ισοδύναμων. Διαφορετικές εναλλακτικές δυνατότητες, ενισχύσεις χορηγούμενες από τα κράτη και ενισχύσεις χορηγούμενες από κρατικούς πόρους, οι οποίες περιλαμβάνονται αμφότερες στα εν λόγω άρθρα.

Λαμβάνονταςπόψη την επιχειρηματολογία αυτή, μπορούν οιπηρεσίες της Επιτροπής να διευκρινίσουν την διάκριση του νομοθέτη μεταξύ των δύο ειδών ενισχύσεων· Και, στην περίπτωση που οι κρατικές ενισχύσεις είναι άλλες από τις ενισχύσεις από κρατικούς πόρους, σε τι ακριβώς αναφέρεται·

Μπορεί να διευκρινίσει η Επιτροπή για ποιον λόγο, μολονότι η νέα συμφωνία παρέχει κάποιο πλεονέκτημα στην Ρεάλ Μαδρίτης, το πλεονέκτημα αυτό δεν αναγνωρίζεται ως ενίσχυση·

Μπορεί η Επιτροπή να προβεί σε περαιτέρω ανάλυση του εν λόγω θέματος στον βαθμό που έχει στην διάθεσή της πληροφορίες που δεν διαθέτουν οιπογράφοντες βουλευτές:

(1) ΕΕ C 137 E της 12.6.2003, σελ. 86.

Απάντηση του κ. Monti εξ ονόματος της Επιτροπής

(29 Νοεμβρίου 2002)

Η νομολογία του Δικαστηρίου των ΕΚ δείχνει ότι μόνον τα πλεονεκτήματα που χορηγούνται άμεσα ή έμμεσα από κρατικούς πόρους μπορούν να θεωρούνται ως ενισχύσεις κατά την έννοια του άρθρου 87 της συνθήκης ΕΚ.

Το Δικαστήριο των ΕΚ ορίζει στην αναφερόμενηπόθεση Preussen Elektra ότι η διάκριση που γίνεται στο άρθρο 87 μεταξύ ενισχύσεων που χορηγούνται από τα κράτη μέλη και ενισχύσεων που χορηγούνται από κρατικούς πόρους δεν σημαίνει ότι όλα τα πλεονεκτήματα που χορηγούνται από ένα κράτος μέλος, είτε χρηματοδοτούνται από κρατικούς πόρους είτε όχι, συνιστούν ενισχύσεις. Σκοπός της διάκρισης είναι απλώς να καλυφθούν από τον ορισμό τόσο τα πλεονεκτήματα που χορηγούνται άμεσα από το κράτος όσο και εκείνα που χορηγούνται από δημόσιους ή ιδιωτικούς φορείς που έχουν εξουσιοδοτηθεί ή ιδρυθεί από το κράτος(1).

Όπως αναφέρεται στην απάντηση προς τη γραπτή ερώτηση των αξιότιμων αξιότιμου μέλους αριθ. P-2491/02, στηνπόθεση Real Madrid, το δημοτικό συμβούλιο της Μαδρίτης και ο δήμος της Μαδρίτης άλλαξαν την πολεοδομική συμφωνία που ναι μεν φαίνεται ότι αποφέρει ένα πλεονέκτημα αλλά όχι ότι συνεπάγεται μεταβίβαση κρατικών πόρων. Το μέτρο, συνεπώς, δεν συνιστά ενίσχυση, όπως εξηγήθηκε στην προηγούμενη απάντηση.

Και μόνο το γεγονός ότι σύμφωνα με τις διαθέσιμες πληροφορίες το μέτρο δεν φαίνεται ότι συνεπάγεται τη μεταβίβαση κρατικών πόρων και, κατ' επέκταση, δεν συνιστά ενίσχυση, σύμφωνα με την ερμηνεία του άρθρου 87 από το Δικαστήριο των ΕΚ, είναι επαρκής λόγος ούτως ώστε η Επιτροπή να μην προβεί σε εξέταση του μέτρου.

Τέλος, όσον αφορά τις διαθέσιμες πληροφορίες, η Επιτροπή έχει στη διάθεσή της τόσο δημόσιες πληροφορίες σχετικά με τηνπόθεση όσο και τα στοιχεία τα οποίαπέβαλαν τα αξιότιμα μέλη με τις ερωτήσεις τους. Συνεπώς, η Επιτροπή δεν διαθέτει στοιχεία τα οποία δεν είναι διαθέσιμα στα αξιότιμα μέλη.

(1) Υπόθεση C-379/98, Preussen Elektra AG κατά Schleswag AG, 13 Μαρτίου 2001, Συλλογή I-02099, παράγραφος 58.